**SVARBIAUSIA INFORMACIJA APIE PARAMĄ NAMŲ MODERNIZAVIMUI**

|  |  |
| --- | --- |
| **Kas gali būti pareiškėjau?** | Fizinis asmuo, nuosavybės teise valdantis vieno ar dviejų butų gyvenamosios paskirties namą, kurio statyba yra užbaigta teisės aktų nustatyta tvarka ir įregistruota Nekilnojamojo turto registre (pastato baigtumo procentas nurodytas ne mažesnis kaip 100 proc.).  |
| **Koks finansuojamų projektų tikslas?** | Modernizavus namą pasiekti ne mažesnę nei B namo energinio naudingumo klasę ir sumažinti skaičiuojamosios šiluminės energijos suvartojimo sąnaudas ne mažiau kaip 40% lyginant su skaičiuojamosios šiluminės energijos sąnaudomis iki atnaujinimo (modernizavimo). |
| **Kaip atrenkami finansuoti projektai?** | Projektai atrenkami konkurso būdu pagal prioritetinius projektų atrankos kriterijus. Kompensacijos skyrimui jokios įtakos nedaro projekto registracijos formos pateikimo greitis, t. y., nesvarbu ar projekto registracijos formą pateikėte pirmąją ar paskutinę kvietimo dieną. |
| **Pagal kokius prioritetinius kriterijus bus vertinami projektai?** | - Vertinama pagal turėtą aukščiausią namo energinio naudingumo klasę iki pastato atnaujinimo (modernizavimo) pradžios. Aukštesnis balas skiriamas projektams, kurie prieš pastato atnaujinimą (modernizavimą) turėjo žemesnę energinio naudingumo klasę. - Vertinamas kompensacijos dydis pagal pasirinktas energijos vartojimo efektyvumo priemones. Aukštesnis balas skiriamas projektui, kurio kompensacinės išmokos dydis pagal pasirinktas energijos vartojimo efektyvumo didinimo priemones yra mažesnis. |
| **Koks kompensacijos dydis?** | Maksimalus kompensacinės išmokos dydis vienam pareiškėjui yra 14 500 Eur.  |
| **Kokios energijos vartojimo efektyvumo didinimo priemonės gali būti finansuojamos?** | - stogo šiltinimas be stogo dangos keitimo;- stogo šiltinimas su stogo dangos keitimu;- stogo perdangos šiltinimas su stogo dangos keitimu;- stogo perdangos šiltinimas be stogo dangos keitimo;- grindų ant grunto šiltinimas;- grindų virš rūsio šiltinimas;- sienų ir cokolio šiltinimas;- grindinio šildymo sistemos įrengimas;- radiatorių įrengimas;- esamų langų keitimas, gerinant šilumines patalpų charakteristikas;- esamų lauko ir tambūro durų bei vartų keitimas, gerinant šilumines patalpų charakteristikas;- centrinės rekuperacinės sistemos įrengimas. |
| **Ką turi daryti fizinis asmuo, norintis gauti paramą?** | - Sulaukti, kada [www.apva.lt](http://www.apva.lt) bus paskelbtas kvietimas teikti projekto registracijos formas;- Kvietimo galiojimo metu (ne anksčiau ir ne vėliau) užpildyti registracijos formą ir su kvietime nurodytais dokumentais ir kvietime nurodytu būdu pateikti APVA. |
| **Koks išlaidų tinkamumo laikotarpis?** | Tinkamos finansuoti yra projekto išlaidos, kurios yra patirtos ne anksčiau kaip prieš 3 metus nuo metų, kuriais paskelbtas kvietimas teikti registracijos formas, pradžios, t. y. nuo 2017 m. sausio 1 d. iki projekto įgyvendinimo pabaigos (2021 m. gruodžio mėn.)  |
| **Per kiek laiko reikės įgyvendinti projektą?** | Įgyvendinti projektą ir pateikti APVA išlaidų kompensavimo prašymą privaloma ne vėliau kaip per 15 mėnesių nuo kvietimo teikti projekto registracijos formas pabaigos dienos (ne vėliau, kaip iki 2021 m. gruodžio mėn.). |
| **Ką kartu su projekto registracijos forma turi pateikti pareiškėjas?** | - Informaciją apie turėtą aukščiausią namo energinio naudingumo klasę iki pastato atnaujinimo (modernizavimo) pradžios. Jeigu namui nebuvo nustatyta energinio naudingumo klasė (išduotas energinio naudingumo sertifikatas), prieš pateikiant APVA projekto registracijos formą reikia atlikti pastato energinio naudingumo sertifikavimą;- namo kadastrinių matavimų bylos kopiją;- namo (projekto registracijos formoje nurodytų energijos efektyvumo didinimo priemonių) fotonuotraukas;- projekto registracijos formoje nurodytų planuojamų įgyvendinti energijos vartojimo efektyvumo didinimo priemonių plotų skaičiavimus;- jei yra namo bendrasavininkų, turi būti pateiktas laisvos formos sutikimas įgyvendinti projektą;- jei pareiškėjas įgalioja kitą fizinį ar juridinį asmenį už jį atlikti su projekto įgyvendinimu susijusius veiksmus (pateikti projekto registracijos formą ir/ar pateikti išlaidų kompensavimo prašymą ir/ar apmokėti išlaidas ir pan.), turi būti pateiktas notaro patvirtintas arba informacinių technologijų priemonėmis sudarytas (https://igaliojimai.lt/) įgaliojimas atstovauti pareiškėją. |
| **Kokios dar nustatytos sąlygos kompensacinei išmokai gauti?** | - Namas, kuriame įgyvendinamas projektas, negali būti areštuotas;- Name, kuriame įgyvendinamas projektas, neturi būti vykdoma ūkinė – komercinė veikla;- Name negali būti registruotas verslo plotas.- Namui iki kvietimo teikti projekto registracijos formas paskelbimo dienos nebuvo išduotas B ar aukštesnės klasės energinio naudingumo sertifikatas. |
| **Koks pagrindinis teisės aktas reglamentuoja kompensacijų gavimą?** | Klimato kaitos programos kompensacinių išmokų teikimo fiziniams asmenims vieno ar dviejų butų gyvenamųjų namų atnaujinimui (modernizavimui) tvarkos aprašas: <https://www.e-tar.lt/portal/lt/legalAct/c97206b078ad11eab005936df725feed> |